Case ID: 1193650
Sentence 89: Pensiya təyin edilməsi üçün nəzərdə tutulan belə güzəştlərin hesablanması Qanunvericiliyə əsasən Müdafiə Nazirliyinin və əmək pensiyaları təyin etməli olan DSMF-in səlahiyyətlərinə aid edilmişdir ki, ona aid həmin sənədlər də 2008-ci ildə DSMF-a təqdim edilmiş və o, hazırda həmin sənədlərə əsasən hərbi qulluqçu kimi əmək pensiyası alır.Cavabdehin digər mülahizəsinə görə AR Nazirlər Kabinetinin 1992-ci il 23 noyabr tarixli 631 nömrəli qərarının 2-ci bəndində zabit heyətinə mənsub şəxslərin, gizirlərin, miçmanlarm, müddətdən artıq həqiqi hərbi xidmət hərbi qulluqçularının, daxili işlər və ədliyyə orqanlarının rəis və sıravi heyətinə mənsub pensiya hüququna malik şəxslərə pensiya təyin edilməsi üçün uzun müddət xidmətə güzəştli şərtlər müəyyən edilmiş, həmin Qərarda prokurorluq orqanları əməkdaşlarının xidmət müddətinin (qulluq illərinin) güzəştli şərtlərlə hesablanması nəzərdə tutulmamışdır.Nəzərə almaq lazımdır ki, «Prokurorluq haqqında» AR Qanununun 38-ci maddəsinə əsasən prokurorluq işçilərinin maddi və sosial müdafiəsi qanunvericiliklə hakimlər üçün nəzərdə tutulmuş, habelə «Prokurorluq orqanlarında qulluq keçmə haqqında» AR Qanununda müəyyən edilmiş qaydada həyata keçirilir.